МБДОУ ЦРР - детский сад “Куобахчаан”

**“АҔА УОННА УОЛ ОҔО”**

**ТЫЛЫ САЙЫННАРЫЫ ДЬАРЫГА**

**(бэлэмнэнии бөлөх оҕолоругар)**

Ыытар иитээччи. Петрова Я.Е.

Бүлүү к -2019

Бэлэмнэнии бөлөх иитиллээччилэригэр аналлаах дьарык

**Буолар күнэ.** Олунньу 20 күнэ 2019 с

**Ыытааччы**. Петрова Я.Е.

**Сыала**. Аҕа оруолун үрдэтии , дьиэ кэргэҥҥэ убаастабыллаах сыһыаны иитии. Аҕа баһылыга дьиэ кэргэҥҥэ улахан суолталааҕын өйдөтүү, ситимнээх саҥаны сайыннарыы. Уолаттарга туһаайан эр санааны иҥэрии.

**Эрдэттэн бэлэмнэнии үлэ.** Уол оҕо туһунан хоһоону уонна ” Аҕабытын таптыыбыт” ырыаны үөрэтии.

**Туттуллар матырыйааллар.** Кыракый хартыыналар, оонньуур саа, туу эрбии

**Дьарык хаамыыта**

- Оҕолоор, дьиэҕитигэр дурда- хахха буолар киһи ким баарый? Аҕа тутаах киһи,дьиэ иһигэр баар ыарахан үлэни кини эрэ кыайар- хотор. Аҕа тоһоҕону саайар, дьиэ маһын көтөҕөр, кууллаах хортуосканы сүгэр, ыраас мууһу киллэрэр. (кыра хартыыналары көрдөрөн иһэр) Аҕа күүстээх , туохтан да чаҕыйбат булааччы –талааччы киһи . Уол оҕо аҕатын батыһыахтаах аҕа курдук буоларга дьулуһуохтаах.Ол туһунан ханнык өс хоһооно баарый ким этиэй? Аҕатын тилэҕин хатарбыт

- Мин билигин тыллары этиэм ону эһиги ситэрэн биэрэхтээххит. Аҕам мууһу...аҕам тоһоҕону... аҕам дьиэ ...аҕам маһынан ....

*Оҕолор биирдиилээн тураннар этиини ситэрэн биэрэллэр.*

-Уол оҕо күүстээх- уохтаах, хорсун-хоодуот, кыаммакка көмөлөһөр, мөлтөҕү көмүскэһэр буолуохтаах . Бу хоһоону бары билэҕит ааҕан иһитиннэриҥ эрэ

Уол оҕо буоламмын

Кыра саастан такыйыллан

Хорсун хоодуот саллаат буолан

Ийэ дойдум көҥүлүн

Эйэлээх, дьоллоох олоҕун

Көмүскээччи буолуохтаах,

Өрүү бэлэм сылдьыахтаах

Мин буолабын, саха уола!

-Уолаттар, улааттаххытына Аҕа дойдуну көмүскүү ханна сулуспалыы бараҕыт? Армияҕа парашютистар, танкистар, моряктар өссө ханнык чаастары билэҕитий?

-Билигин уолаттар тахсан кыаххытын хамсанан көрдөрүөххүт ол кэнниттэн мин аҕам курдук... диэн этиини ситэрэн биэриэххит баҕа санааҕытын этиэххит.

*Уолаттар биирдиилээн тахсан кыахтарын көрдөрөллөр сорудаҕы толороллор.*

Оонньуу “Куһаҕан, үчүгэй” . Спордунан дьарыктанар, куруук кирдээх сылдьар, үөрэ-көтө эрчиллэр, кыраттан ытыы -соҥуу сылдьар, аҕатыгар көмөлөһөр , кыра быраатын көмүскүүр , үлэлииртэн сүрэҕэлдьиир.

Билигин сынньана таарыйа хамсаныаххайыҥ. Музыканнан хамсаныы. Оҕолор төгүрүччү тураллар биир оҕо ортоку туран хамсанар ону атыттар көрөн үтүктэллэр.

Иитээччи таабырын таайтарар таайыллыбыт маллары остуолга ууран иһэр

Соҕуруу дойду уола соҕотох харахтаах үһү (саа);

Сыгынньах оҕолор ураһаҕа киирэн баран кыайан тахсыбаттар үһү (тууга киирбит балыктар);

Хара ынах хаптаһыны хайа салаабыт үһү (эрбии).

*Иитээччи остуолга уурбут араас малларын туһунан кэпсиир .*

-Эр киһи айылҕатынан булка сылдьарын ордорор. Ким аҕата бултууруй ? Тугу бултаан аҕаларый? Ким аҕата балыктыырый? Балыктаатахтарына олус үөрэллэр дьиэ кэргэттэрин балыгынан күндүлүүллэр. Ханнык балыктары билэҕитий? Бу дойдуга уол оҕо буолан төрөөн баран киһи дьиэ туттуохтаах диэни истибиккит дуо? Ким аҕата уһанарый? Илиитэ күүстээх дьоҕурдаах киһи уус буолар.

 Бу остуолга баар маллартан кылгастык кэпсээн толкуйдааҥ. Биир оҕо саҕалыыр ону атыттар ситэрэн биэрэллэр.

Маладьыастар, бүгүҥҥү дьарыкка туох туһалааҕы биллигит? Ким тугу өйдөөн хаалла? Аҕаҕытын ытыктаан холобур оҥостуҥ. Аҕаларга анаан- минээн үөрэппит ырыабытынан дьарыкпытын түмүктүөххэйиҥ.

Оҕолор бары туран аҕаларын туһунан ырыа ыллыыллар.

-Сарсын туох күнүн бэлиэтиибитий? Аҕа дойдуну Россияны кимнээх көмүскүүллэрий? Биһиги дойдубутугар өстөөхтөр эмискэ саба түспэтиннэр диэн Россиябыт күүстээх Армияны бэлэмниир. Россия олус улахан Армиялаах . Ханнык войскалар баалларын билэҕитий? Халлааммытын кимнээх маныылларый? ВВВ(слайд көстөр). Сирбитин кимнээх маныылларый?ВСВ (слайд) Муорабытын кимнээх маныылларый?ВМФ(Слайд)

-Биһиги Армияҕа сылдьар курдук оонньуубут дуо?Оччоҕо хартыынаны көрөн эппиэттээн . Ким ханна сулууспалыырый?

Биһиги Россиябыт Армиябыт күүстээх буоллун диэн олус элбэх байыаннай техникалары оҥорор. Хартыыналары көрөллөр иитээччи билиһиннэрэр.

Онньуу Туох ордугуй таай. Иитээччи тыллары этэр оҕолор ордугу таайан этэллэр.

Самолет, танка, парашют. Автомат , пистолет , танкист.Подводник, артеллерист , корабль.

-Оҕолоор онтон эһиги аҕаларгыт Армияҕа сулууспалаабыттар дуо